Hervez ul lodenn vat eus an dud bet goulennataet e oa gwechall un unvanelezh negativel, mezh o devoa ar Vretoned da vezañ Bretoned, met se oa gwechall, bremañ eo echu. Dre vras eo gant ar baotred e teu seurt pozioù.  Meur a blach, en enep, paz eont war an dachenn-se, a glask lavaret ar memes tra, met from eo a vez dispaket gante, a-enep, dirat-kaer. Kemeromp da skouer ar plach am eus graet anezhi Hélène em fennadoù-kaoz. Lavaret a ra din, diwar ar penn-kentañ : Petra eo bezañ Bretonez ? O, nebeut a dra, nemet ez eus pouez-mouezh brezhonek ganin hag e vez tamallet se din. Dizoloet e vez, a-hed ar pennad-kaoz, e vez lakaet diaes-bras gant he fouez-mouezh. Evelti, un toullad tud (un daou-ugent vloaz bennak dezhe hepken bremañ) o deus bevet ur gwir hurlink ken met rak e oa o yezh-vamm ar brezhoneg pe dre ma oa pouez-mouezh pounner gante.